ગુજરાતમાં બનશે દેશનો સૌથી મોટો સોલાર પાર્ક, જે 5000 MW વિજળીનું ઉત્પાદન કરશે. આ માટે ધોલેરા પાસે જગ્યા ફાળવવામાં આવી છે. સાથે જ આ વિસ્તારમાં પવનચક્કી પણ લગાવી બીજી 200 મેગાવોટ વિજળી ઉત્પન્ન કરવાની વિચારણા ચાલી રહી છે. આ માટે મંગળવારે ગુજરાત સરકારે મંજૂરી આપી હતી. દેશનો આ પહેલો સૌથી વિશાળ સોલાર પાર્ક માટે ધોલેરા સ્પેશ્યલ ઇન્વેસ્ટમેન્ટ રીજનમાં આવતા ખંભાતના અખાતમાં 11,000 હેક્ટરની જમીન ગુજરાત સરકારે આપી છે. સાથે આ પાર્ક બનાવવા માટે 25,000 કરોડ રૂપિયાનું રોકાણ પણ સરકાર કરશે. જેનાથી 20,000 જેટલા લોકોને રોજગારી પણ મળશે.